  Майя Бывальцева Удмуртиын Пӧйшуран биатлонын Пичи Пурга ёрослэн командаез вормиз. Ӵошатсконъёс 14-тӥ южтолэзе Якшур-Бӧдья ёросысь ыбылӥськонъя огъетын ортчизы. Со сярысь улосвыл тӧролэн но кивалтэтлэн пресс-службазы ивортӥз. Ӵошатсконэ Удмуртиысь 12 команда но Марий Элысь одӥг команда пыриськизы. Пӧйшурасьёс асьсэ куасъёсын бодыостэк 2 иськемез ортчизы но мишеньёсы пӧйшуран пыӵалысь ыбылӥзы. Командаос пӧлын бӧрсьысь кыкетӥ арзэ Пичи Пурга ёросысь пӧйшурасьёс висъяськизы, соос нош ик нырысетӥ интыын! Кыкетӥ инты Балезино ёросысь Сергиноысь пӧйшурасьёслэн но чорыгасьёслэн огазеяськонзылэн командазы басьтӥз. Бронза Ува ёросысь пӧйшурасьёслэн но чорыгасьёслэн огазеяськонзылы шедиз. Вормисьёслы кубокъёс но дуно кузьымъёс сётэмын Денис Удалов, Удмуртиысь инкуазь узырлыкъёсъя но инкуазез утёнъя министр Ужрадэ 50-лэсь трос пӧйшурасьёс пыриськизы. Тужгес арлыдоезлы, Шаркан ёросысь пӧйшурасьёслэн но чорыгасьёслэн огазеяськонзылэн ёзчиезлы, Николай Протопоповлы 70 арес тырмиз ни. Пӧйшурасьёс понна та выллем ӵошатсконъёсы 1970-тӥ аръёсысен мыло-кыдо пыриськисько. Вераны кулэ, 2020-тӥ арозь Удмуртиын Пӧйшуран биатлон 10 арлэсь трос ӧз ортчылы ни. Элькунамы биатлонлэн улӟемезлы туж шумпотӥсько, со вань пӧйшурасьёс понна бадӟым праздник Николай Протопопов, Пӧйшуран биатлонэ пыриськисьӴошатскон бере вань пыриськисьёсты но куноосты, нош со 100 пала адями, ческыт пловен утялтӥзы. Тодэ вайытом, азьвылгес Вотка ёросын трактористъёслэн биатлонъя ӵошатсконзы ортчиз.  Тегъёс: Спорт Удмуртия Якшур-Бӧдья пӧйшуран  